el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el en el el el el en el en en en el en en en en en el el en el el el el el el el el el el el en el el el el en el el el el en en en en en en en en en en en en en en en en el el
Disclaimer: Αυτά τα previews είναι κείμενα που ανέβαζα στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Aπό φέτος, όμως, στεγαζόμαστε στην πιο διαδραστική πλατφόρμα του Discord!
Για αυτό μη χάνετε χρόνο. Μπείτε στο Discord και στην παρέα! Έχουμε ανοίξει συζητήσεις για NFL μέχρι και την καλύτερη μπάντα της μέταλ σκηνής εκεί μέσα.
Αν είχατε δει το περσινό άρθρο της ίδιας αγωνιστικής, έγραφα πάλι για τραυματισμούς. Μονοπυρήνωση, καταστροφή ποδιού, τραύμα στον αντίχειρα, όλα τα είχαμε. Αλλά αυτό το “θανατικό” που πήρε μέρος την προηγούμενη αγωνιστική νομίζω μόνο σε ταινίες πολέμου το έχουμε δει.
Δεν είναι μόνο η πληθώρα των τραυματισμών, είναι ότι επεκτάθηκε κυρίως σε βασικούς παίκτες. Quarterbacks, receivers, defensive ends, κανείς δεν τη γλίτωσε. Έχουμε βάσιμες υποψίες ότι για αυτή την αποκάλυψη υπεύθυνος είναι ένας παίκτης του fantasy, που κάθε φορά που παίζει ενάντια σε συγκεκριμένους παίκτες, τους παίρνουν με φορείο. Αυτά που λένε για έλλειψη προετοιμασίας και κακή συντήρηση της αγωνιστικής φόρμας είναι ψέματα. Ξέρω τι σας λέω.
Όπως πάντα, οι τραυματισμοί φέρνουν τα πάνω κάτω. Σε ομάδες, σε divisions, σε προβάδισμα. Tα ματς αυτής της αγωνιστικής, είτε μεταξύ καλών ή κακών ομάδων, είναι τέρμα σημαντικά. Κι η εβδομάδα έχει τόσο καλά ματς, που στενοχωριέμαι που θα σας βάλω μόνο τρία. Αλλά αυτά είναι τα uber must watch.
Και για όσους αισθάνεστε άσχημα για προβλέψεις προ εκκίνησης που έπεσαν στο κενό, να θυμάστε εμένα.
Πάλι θα βάλω ματς των Raiders; Ναι, γιατί θεωρώ ότι αυτό το ματς μπορεί να έχει πολύ ζουμί, και να καθορίσει δύο division ταυτόχρονα. Αφήστε που κι οι δύο ομάδες είναι αρκετά διασκεδαστικές αυτή τη στιγμή.
Aν δεν με πιστεύετε, τρέξτε να δείτε το βίντεο με το celebration του Jon Gruden μες στα αποδυτήρια των Raiders μετά τη νίκη τους επί των New Orleans Saints. Θα σας γίνουν συμπαθείς, θου Κύριε.
Αλλά αυτό που είπα στην αρχή έχει βάση. Οι New England Patriots είναι στο 1 – 1, πίσω από τους πρωτοπόρους Buffalo Bills, και ισόβαθμα με τους Miami Dolphins. Oι Jets ας υποθέσουμε ότι δεν υπάρχουν, που είναι και αλήθεια. Aπό την άλλη, οι Raiders βρίσκονται στο 2 – 0, ισόβαθμα με τους πρωτοπόρους Chiefs. Bills και Chiefs έχουν αρκετά ζόρικα ματς, οπότε νίκη στο συγκεκριμένο αγώνα μπορεί να φέρει και την πρωτιά στο νικητή.
Αν δεν σας πείθει αυτό, είναι Jon Gruden vs. Bill Belichick, για πρώτη φορά μετά το μακρινό 2008. Υπάρχει προϊστορία ανάμεσα σε αυτούς τους 2 προπονητές, κι ένα ματς που σίγουρα δε θα ξεχαστεί για χρόνια. Παρόλο που ανήκουν στην ίδια περιφέρεια, έχουν συναντηθεί μόλις 7 φορές μέσα σε δεκαοχτώ χρόνια, κι η ιστορία δεν είναι φιλική προς τους Raiders. Είναι ώρα για τους φιλοξενούμενους να γυρίσουν σελίδα;
Tην περασμένη εβδομάδα, αυτές οι δύο ομάδες πραγματοποίησαν πράγματα που, αν τα συζητήσεις στο τραπέζι, φαντάζουν ακατόρθωτα. Οι Seahawks έκαναν αυτό
TOUCHDOWN! Amazing throw-and-catch from Russell Wilson to David Moore.
Incredible footwork by Moore to stay in-bounds. Love the trajectory and placement by Wilson up the sideline. Elite. #Seahawks pic.twitter.com/uBX45J5S0Q
— Samuel Gold (@SamuelRGold) September 21, 2020
… κι οι Cowboys έκαναν αυτό
The Atlanta Falcons had a 99.9% win probability with 2:52 left in the game.
The Dallas Cowboys won on a last second field goal.
The last time Atlanta blew a 99%+ win probability was the Super Bowl, when they had a 99.3% win probability.
— Josh Jordan (@NumbersMuncher) September 20, 2020
Έχω κράξει τους Falcons τόσες φορές που απλά νομίζω γελάνε μόνοι τους πλέον. Εδώ όμως μιλάμε για δύο ομάδες που φέτος φαίνεται να έχουν αλλάξει την επιθετική τους νοοτροπία, και να αφήνουν τα… σουτ τους να μιλήσουν. Συνδυαστικά, οι Russell Wilson και Dak Prescott είχαν, την δεύτερη εβδομάδα, 738 passing γιάρδες κι εννιά touchdowns. Θυμίζουν αριθμούς που κάναμε σε rookie mode στα Madden. Kαι τώρα δεν έχουμε Pete Carroll ενάντια στον Jason Garrett, αλλά στον Mike McCarthy, κι εδώ υπάρχει επίσης ματς που δεν ξεχνιέται.
Πολλοί λένε ότι θα είναι αγώνας που θα γεμίσει ο ουρανός κι η γη με touchdowns, αλλά μην το έχετε βέβαιο. Έχει μεγάλες πιθανότητες να είναι λίγο λασπομαχία το ματς, και τα σκορ να μπουν δύσκολα.
Aυτό το ματς πήρε μέρος και πέρσι, την ίδια εβδομάδα, αλλά σε άλλη έδρα κι υπό άλλες συνθήκες. Τότε ήταν το πρώτο ματς ανάμεσα σε μία ομάδα που πήγαινε για Super Bowl και σε μία που προσπαθούσε να δει τι σόι παίκτης ήταν ο quarterback της. Βαζέχα ή Βύντρα, ένα πράγμα.
Κι οι δύο ομάδες το ανακάλυψαν, και το ματς τους ήταν τόσο έντονο όσο το περιμέναμε. Αλλά φέτος, κάπως, τα stakes είναι ακόμα πιο υψηλά.
Oι Kansas City Chiefs είναι οι περσινοί πρωταθλητές. Το υλικό που είχαν πέρσι έχει μείνει ανέπαφο, και το κυριότερο, γλίτωσε την επέλαση του κορονοϊού αλλά και του Τραυματιοφορέα της περασμένης αγωνιστικής. Αν και δυσκολεύτηκαν με τους Chargers, η ιστορία, αλλά και το ίδιο το ματς, μάς έδειξαν ότι η υποτίμηση αυτής της ομάδας είναι ύβρη στους θεούς του αθλήματος. Ο John Harbaugh το ξέρει. Δεν είναι τυχαίο που στον περσινό τους αγώνα, δοκίμασε περισσότερα 4th down conversions από ότι πασούλες σε σύστημα του Γκουαρδιόλα.
Οι Baltimore Ravens δεν έχουν αλλάξει πολύ από πέρσι. Σε τομείς που ήταν καλοί έγιναν απλά καλύτεροι. Πρόσθεσαν ονόματα στην pass rush, μεγάλωσαν το cast των γοργών running backs και, το κυριότερο, μετέτρεψαν τον Lamar Jackson περισσότερο σε pocket passer. Δεν έχει τα ίδια υψηλά νούμερα με πέρσι (99 rushing yards, 4 touchdowns, 479 γιάρδες) αλλά οι Ravens έχουν βρει κι άλλους τρόπους να πάρουν τις νίκες.
Αυτό δεν είναι απλά ένα ματς με 2 MVP quarterbacks. Είναι μία μάχη που μπορεί κάλλιστα να καθορίσει σε οιον θα πάει το μοναδικό bye week seed των playoffs φέτος, και μία ευκαιρία για τους Ravens να πάρουν τη νίκη στο τρίτο ματς μεταξύ τους. Το μωβ θα κοντραριστεί με το κόκκινο, και στο τέλος θα μείνει μόνο ένας νικητής, κι εγώ με εσάς κάπως έτσι
Είστε έτοιμοι για το Ματς της Χρονιάς; Ξαγρυπνείστε ελεύθερα και πάρτε ρεπό την Τρίτη.
Bold Bet α λα Αλέφαντος της εβδομάδας
Nίκη Vikings (ρεκόρ 2 – 0)
Ξέρω ότι δεν ξέρετε μπαλίτσα, κι ούτε θέλετε να την μάθετε, για αυτό δεν έχετε πιστέψει τον Άρχοντα για δύο εβδομάδες. Δεν πειράζει, θα τα βρείτε μπροστά σας. Αυτοί οι Βίκινγκς μόνο μπάλα δεν έχουν παίξει αυτή τη σεζόν, αλλά με τέτοιο όνομα σιγά μην ήξεραν το σχήμα της. Αυτός ο Κάζινς είναι ένα βήμα πριν να κάνει πρωινή παρέα στον Μουτσινά. Επειδή όμως ο καιρός έχει γυρίσματα, είναι μεγάλη μέρα για τη Μινεσότα να σπάσει το αρνητικό σερί και να μάθει στους Τιτάνες τι εστί βερύκοκο. Το καλό το ώριμο, όχι το σάπιο.
Από εμένα και το NFLGreece, σας ευχόμαστε καλή αγωνιστική!
Previous Post Τα ματς της εβδομάδας: Week 2
Next Post Τα ματς της εβδομάδας: Week 4
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.